2023.1.16.
HU
Az Európai Unió Hivatalos Lapja
L 14/295
2.
ábra Fedélzeti diagnosztika (OBD) szerinti motorcsalád már korábban igazolt megfelelősége
A.1.2.2.
A fedélzeti diagnosztika használat közbeni működésének igazolását ugyanakkor és ugyanolyan gyakorisággal kell elvégezni, mint a használat közbeni járművek megfelelőségének 8. mellékletben meghatározott igazolását.
A.1.2.3.
A gyártó a típusjóváhagyó hatóságnak a használatban lévő járművek megfelelőségi vizsgálatának kezdeti ütemtervét és mintavételi tervét az új motorcsalád kezdeti típusjóváhagyásakor jelenti.
A.1.2.4.
Nem megfelelőnek kell tekinteni azokat a járműtípusokat, melyek vagy nem rendelkeznek olyan kommunikációs interfésszel, amely lehetővé tenné a 9C.
mellékletben meghatározott, használat közbeni működésre vonatkozóan szükséges adatok rögzítését, vagy amelyek interfésze e tekintetben csak hiányosan vagy nem szabványos adatprotokoll szerint működik
A.1.2.4.1.
Ki kell zárni a megfelelőség vizsgálatára vonatkozó felmérésből azokat az egyedi járműveket, amelyek mechanikai vagy elektromos működési hibája nem teszi lehetővé a használat közbeni működésre vonatkozó, a 9C. mellékletben meghatározott adatok rögzítését; a járműtípust pusztán emiatt nem kell nem megfelelőnek minősíteni, kivéve, ha nincs a felmérés megfelelő elvégzéséhez szükséges számú, a mintavételi követelményeknek megfelelő jármű.
A.1.2.5.
Nem megfelelőnek kell tekinteni azokat a motor- vagy járműtípusokat, melyeknél a használat közbeni működésre vonatkozó adatok rögzítése befolyásolja a jármű fedélzeti diagnosztikai rendszerének ellenőrzési teljesítményét.
A.1.3.
A fedélzeti diagnosztikai rendszerek használat közbeni működési adatai
A.1.3.1.
A fedélzeti diagnosztika szerinti motorcsalád megfelelőségének értékelésekor a fedélzeti diagnosztika használat közbeni működésére vonatkozó azon adatokat kell figyelembe venni, amelyeket a fedélzeti diagnosztikai rendszer a 9C.
melléklet 6.
szakasza szerint rögzített, és amelyeket ugyanezen melléklet 7. szakasza szerint tettek elérhetővé.
A.1.4.
A motor vagy a jármű kiválasztása
A.1.4.1.
Motor kiválasztása